|  |
| --- |
| RETORIKA (9. r.) |



Retoriki kot obveznemu izbirnemu predmetu je namenjena ena ura tedensko v **9**. razredu.

Namen in cilj retorike sta analiza ter **oblikovanje argumentov in prepričevalnih tehnik** na vseh področjih človekovega življenja.

Učenci spoznavajo:

* retoriko kot govorniško **veščino**
* **etiko** dialoga
* **argumentacijo** (razliko med dobrimi in slabimi argumenti)
* **oblikovanje** prepričljivih **govorov**
* pomen značajev (govorca) in strasti (poslušalcev) za uspešno prepričevanje (temeljna **sredstva prepričevanja**, ki pripadajo retorični veščini: logos, etos in patos)
* načela **jezikovnega** sloga



Poleg učinkovitega prepričevanja in argumentiranja se učenci (na)učijo **javnega nastopanja** in **izražanja svojih stališč**.

Pouk retorike se povezuje z izkušnjami učencev v zasebnem in šolskem življenju, pridobljenimi pri drugih predmetih.

 Dunja Pušnik